

H O T Ă R Â R E  Nr.38
din data de 14 aprilie 2021
Privind respingerea solicitării înregistrată sub nr.667/04.03.2021, conexată cu solicitarea înregistrată sub nr.5/04.01.2021, formulată de domnul M. Z. E. 



Având în vedere Referatul de aprobare nr.732/11.03.2021 prezentat de primarul comunei Biharia, în calitate de iniţiator, precum şi Raportul de specialitate cu nr.733/11.03.2021 întocmit de compartimentul agricol, prin care se propune respingerea solicitării înregistrate sub nr.667/04.03.2021, conexată cu solicitarea înregistrată sub nr.5/04.01.2021, formulată de domnul M. Z. E. domiciliat în Biharia, str. ...... nr.... judeţul Bihor,
Ţinând cont de solicitarea înregistrată sub nr.667/04.03.2021 formulată  de domnul M. Z. E., cu privire la convocarea adunării proprietarilor în vederea desemnării de către această adunare a noilor reprezentanţi ai foştilor proprietari deposedaţi sau moştenitorii acestora în Comisia Locală de Aplicare a Legii Fondului Funciar Biharia, conexată cu solicitarea înregistrată la Comuna Biharia sub nr.5/04.01.2021 semnată de un număr de 20 persoane dintre care 1 persoană juridică și 19 persoane fizice,
Luând în considerare avizul comisiilor de specialitate ale Consiliului local al comunei Biharia,
Ţinând seama de prevederile art.2 alin.(1) lit.h) teza finală din Regulamentul privind procedura de constituire, atribuţiile şi funcţionarea comisiilor pentru stabilirea dreptului de proprietate privată asupra terenurilor, a modelului şi modului de atribuire a titlurilor de proprietate, precum şi punerea în posesie a proprietarilor, aprobat prin H.G. nr.890/2005, cu modificările şi completările ulterioare,
Având în vedere faptul că, la nivelul Comunei Biharia (localitatea Biharia şi Cauaceu), numărul foștilor proprietari deposedați sau moștenitorii acestora este de 2479 (fără a se lua în calcul cererile depuse de proprietarii deposedați sau moștenitorii acestora din localităţile Tămăşeu, Satu Nou, Parhida şi Niuved, localităţi ce nu mai aparţin de Comuna Biharia), procentul de 25% din acest număr este de 619,
Constatând faptul că solicitarea înregistrată sub nr.667/04.03.2021, conexată cu solicitarea înregistrată sub nr.5/04.01.2021, nu îndeplinesc condiţiile prevăzute de art.2 alin.(1) lit.h) teza finală din Regulamentul anexa la H.G. nr.890/2005, în sensul că numărul semnatarilor este cu mult mai mic decât numărul minim necesar prevăzut de actul normativ, ambele solicitări se soluţionează prin respingere,
În temeiul prevederilor art.139 si art.196 alin.(1) lit.a) din OUG 57/2019 privind Codul administrativ, cu modificările şi completările ulterioare,   
Cu __13___ voturi “pentru”, _____ “împotrivă”, __1___ “abţinere” ale consilierilor locali din numărul total de 13 consilieri locali în funcţie,    

CONSILIUL LOCAL AL COMUNEI BIHARIA
ADOPTĂ PREZENTA HOTĂRÂRE:

Art.1 Se respinge solicitarea înregistrată sub nr.667/04.03.2021, conexată cu solicitarea înregistrată sub nr.5/04.01.2021, formulată de domnul M. Z. E., domiciliat în Biharia, str. ... nr.... judeţul Bihor.
Art.2 Prezenta hotărâre poate fi contestată în termenele şi condiţiile prevăzute de Legea contenciosului administrativ nr.554/2004.
Art.3 Prezenta hotărâre se comunică cu :
· Instituţia Prefectului – Judeţul Bihor
· Primarul comunei Biharia
· Dl. M. Z. E.  

